بسكو مصر

**بسكو مصر** هيا واحده من الشركات الرائده فى مجال المخبوزات فى مصر. عمرها اكتر من خمسين سنه, و بيشتغل بيها 3 آلاف و 300 عامل و بتمتلك تلات مصانع و عندها تاريخ عريق فى السوق المصريه بيرجع لسنة 1957.

الشركه المصريه للاغذيه "بسكو مصر " مقيده بالبورصه من سنة 1997. و كانت الشركه القابضه للصناعات الغذائيه اتخارجت منها على عده مراحل سنة 1997 و 2005. و اتحاد العاملين المساهمين باع حصته بالبورصه, و بالتالى فالشركه بقت تدرج تحت مظلة القطاع الخاص. و بيتوزع هيكل ملكيه بسكو مصر بواقع 18.06% للصندوق المصرى للاستثمار, 18.06% للصندوق المصرى للاستثمار المباشر, 10.61% للبنك التجارى الدولى, 10.39% لشركة المتحده للمطاحن, 9.84% للصندوق المصرى العالمى, 6.9% لبنك مصر, 6.79% لمؤسسة كرنك للاستثمار, 5.76% لشركه "مون كابيتال للاداره", 5.10% لهيئة الاوقاف المصريه, 3.84 % لمصر للتامين, 3.17% لمصر لتامينات الحياه, 1.5 % لشركة الدلتا.

و اتعرض الشركه للمزاد و كان فيه صراع بين الجنبين الامريكى و الاماراتى, بعد توالى مراحل المزايده بينهم و دخول الصفقه فى منعطف جديد اتخطى حاجز المليار جنيه بنسبه ارتفاع 21.6% عن اول عرض مقدم, و بدات حرب الاسعار لما اعلنت ابراج كابيتال عن عرض شرا اسهم بسكو مصر مقابل 73.91 جنيه للسهم فى 18 نوفمبر الماضى لتلاحقها كلوجز بطلب شراء فى 20 نوفمبر بسعر 79 جنيها للسهم و تطلب ابراج تعديل سعرها الى 79.10 جنيه.

لكن الهيئه العامه للرقابه الماليه قالت فى بيان ان السعر الجديد لازم يكون اعلى 2% على الاقل عن آخر عرض منافس مقدم و هو اللى عملته ابراج بتقديم سعر جديد عند 80.58 جنيه, تبعتها "كيلوج" برفع سعر السهم الى 82.2 جنيه.

كان آخر عرض شراء اتقدمت ببه "ابراج", بواحد من صناديقها الاستثماريه, للاستحواذ على الشركه يوم 24 ديسمبر 2014, لما رفعت السعر المعروض لشراء السهم الواحد الى 88.09 جنيه, يعنى بسعر شرا اجمالى يوصل الى 1,013 مليون جنيه. و بلغ عرض "كيلوجز الامريكيه " للاستحواذ على " بسكو مصر " 89.86 جنيه للسهم بزياده 2.009%, على عرض ابراج الامارتيه

وكشفت نتائج اعمال " بسكو مصر " خلال الشهور التسعه الاولى من السنه الجارى عن تحقيق صافى ربح بحوالى 37.4 مليون جنيه مقابل 44.5 مليون جنيه خلال الفتره ذاتها من السنه الماضى, بتراجع قدره 16% .

و راسمال " بسكو مصر " المصدر و المدفوع 92 مليون جنيه, موزع على عدد 11.5 مليون سهم بقيمه اسميه 8 جنيهات للسهم الواحد, و قيمتها السوقيه فى البورصه اكتر من 918 مليون جنيه.

## تاريخ الشركه
اتاسست شركه بسكو مصر سنه 1957 خلال برنامج تاميم الصناعه المصريه تحت اسم "الشركه المصريه للصناعات الغذائيه" و كانت هيا الشركه الرئيسيه اللى بتشتغل فى مجال الحلويات و المخبوزات فى وقتها, كان الهدف الاول ورا انشاء الشركه هوا امداد الجيش و المدارس الحكوميه باحتياجاتهم من الاغذيه السريعه و فى نفس الوقت كانت بسكو مصر هيا الشركه الرئيسيه اللى بتمد السوق المحلى باحتياجاته.

اتخذت بسكو مصر مظهر جديد بعد تغيير اداره الشركه من القطاع العام الى الخاص فى ظل احياء برنامج الخصخصه سنة 2005. و من وقتها شافت الشركه و معجبيها تغيير شامل لاسم بسكو مصر, و فى اطار سياسات خصخصه القطاع العام عرضت الشركه للبيع سنه 1999 و بقى للمستثمر الخاص نصيب فى الشركه و ان ما كانش ليه دور فعال فى ادارتها, لكن بمرور ست سنين و بالتحديد فى 16 يناير 2005 كانت بسكو مصر بقت ملكيه خاصه بالكامل.

وفى يوم الاثنين الموافق 12 يناير 2015 اعلنت شركه كلوجز الامريكيه (المدرجه فى بورصه نيو يورك) استحواذها على نسبه 85.93% يسوا 9.8 مليون سهم من اسهم شركه بسكو مصر, على اساس عدد الاسهم المعروضه للشركه, بالبورصه المصريه. اعتبارا من انتهاء عرض الشرا الاجبارى و بدات عملية عرض الشرا الاجبارى للشركه فى مصر قبل تلات شهور وانتهت فى 11 يناير 2015, و اتقدمت كيللوج بعرض نهائى بلغ 89.86 جنيه مصرى للسهم.

## لينكات برانيه

## مصادر

* BiscoMisr - History 

## لينكات برانيه
* الموقع الرسمى

تصنيف:شركات مصريه
تصنيف:شركات